Αυτό το λήμμα αφορά τον αθλητικό σύλλογο.  Για το πολιτιστικό σωματείο Φ.Ε.Α. δείτε: Φιλοτελική Εταιρεία Αθηνών.  

Η **Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας** είναι ελληνικός αθλητικός σύλλογος, ο οποίος δραστηριοποιείται στην περιοχή του Δήμου Φιλαδέλφειας - Χαλκηδόνος, στην Αττική. Επίσημο έτος ίδρυσής του είναι το 1989 και αγωνίζεται με χρώματα το γαλάζιο και το λευκό. Διατηρεί τμήματα αποκλειστικά καλαθοσφαίρισης για αθλήτριες και αθλητές όλων των ηλικιακών ομάδων.

Ονομασία
--------

Μετά την ίδρυσή της το 1989, η «Φιλαθλητική Ένωση '96» ενώθηκε το Μάιο του 2003 με τον «Άτταλο». Απέκτησε νέα ονομασία, «Φιλαθλητική Ένωση Άτταλος», για να μετονομαστεί τον Ιούνιο του 2007 σε «Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας».

Τμήμα καλαθοσφαίρισης ανδρών
----------------------------

### Ιστορική αναδρομή

#### Ως Φ.Ε. Άτταλος (2003-2007)

Την αγωνιστική περίοδο 2004-05 ο Άτταλος βρισκόταν ανάμεσα στις 14 ομάδες που συνέθεσαν το 2ο Όμιλο Νότου της Γ' Εθνικής Κατηγορίας. Μετά την ολοκλήρωση των αγωνιστικών του υποχρεώσεων είχε στη συγκομιδή του 10 νίκες και 14 ήττες, ισοβαθμώντας με τον Α.Ο. Αρδηττού. Στην τελική βαθμολογική κατάταξη βρέθηκε στην 9η θέση, αποφεύγοντας τον υποβιβασμό.

Την επόμενη χρονιά, 2005-06, τοποθετήθηκε στον 1ο Όμιλο Νότου, τον οποίο συνέθεσαν 13 σύλλογοι. Στη διάρκεια της χρονιάς η ομάδα συγκέντρωσε 11 νίκες και 13 ήττες, τερματίζοντας σε κατάσταση ισοβαθμίας με το Γ.Σ. Κορωπίου. Βάσει των επόμενων κριτηρίων κατάταξης βρέθηκε οριστικά στη 10η θέση του τελικού βαθμολογικού πίνακα γνωρίζοντας την επιστροφή του στις τοπικές κατηγορίες.

Κλείνοντας την ενότητα αυτή της ιστορίας του, ο Άτταλος επέστρεψε το επόμενο φθινόπωρο στο επίπεδο των τοπικών πρωταθλημάτων της Ε.Σ.Κ. Αττικής, δηλώνοντας συμμετοχή στο Πρωτάθλημα της Α' Κατηγορίας Ανδρών για την περίοδο 2007-08. Η τελική βαθμολογική κατάταξη περιελάμβανε την ομάδα της Νέας Φιλαδέλφειας στην 11η θέση σε σύνολο 16 ομάδων.

Τον Ιούνιο του 2007 προέκυψε και η μετονομασία του Αττάλου σε «Φιλαθλητική Ένωση Αθλοπαιδιών Νέας Φιλαδέλφειας - Νέας Χαλκηδόνας» ή «Φ.Ε.Α.» για συντομία.

#### Μακροχρόνια πορεία στην Ε.Σ.Κ.Α. (2007-2013)

Τις επόμενες δύο περιόδους συμμετείχε στο Πρωτάθλημα της Β' Κατηγορίας Ανδρών.

Με προπονητή το Μάριο Δεσποτάκη, ο οποίος τη χρονιά εκείνη προπονούσε τόσο το ανδρικό όσο και το γυναικείο τμήμα το οποίο και ανέβασε στην Α1 Εθνική Κατηγορία, η Φ.Ε.Α. κατόρθωσε να επιστρέψει στην Α' Κατηγορία Ε.Σ.Κ.Α. για την περίοδο 2009-10. Απέναντι σε 15 αντιπάλους, η ομάδα συγκέντρωσε στη διάρκεια της χρονιάς 8 νίκες και 22 ήττες. Στην τελική βαθμολογική κατάταξη βρέθηκε στη 14η θέση με αποτέλεσμα να υποβιβαστεί μόλις ένα χρόνο μετά την άνοδό της στην Α' Κατηγορία. Στα μέσα της χρονιάς ο Δεσποτάκης αποχώρησε από το σύλλογο, με τον Αλέξη Καρατζά να τον αντικαθιστά στον πάγκο της ανδρικής ομάδας.

Την επόμενη χρονιά, 2010-11, η Φ.Ε.Α. επέστρεψε στη Β' Κατηγορία και συγκεκριμένα στο 2ο Όμιλο αυτής, τον οποίο σχημάτισαν συνολικά 16 ομάδες. Στην τελική βαθμολογική κατάταξη βρέθηκε στην 6η θέση, εξασφαλίζοντας την παραμονή της χωρίς προβλήματα. Η συγκομιδή της χρονιάς ήταν 17 νίκες και 13 ήττες, όσες μάζεψε και ο Α.Ο. Πεύκης, ο οποίος, όμως, τοποθετήθηκε μία θέση υψηλότερα βάσει των επόμενων κριτηρίων κατάταξης.

Η αγωνιστική περίοδος 2011-12 ήταν λίγο-πολύ επανάληψη της προηγούμενης, με τη διαφορά ότι το 2ο Όμιλο της Β' Κατηγορίας συνέθεσαν αυτή τη φορά 14 ομάδες. Για δεύτερη συνεχόμενη χρονιά, η Φ.Ε.Α. ολοκλήρωσε τις αγωνιστικές της υποχρεώσεις στην 6η θέση της βαθμολογίας, έχοντας απολογισμό 15 νίκες και 11 ήττες.

Την περίοδο 2012-13 η ομάδα συμμετείχε στο Πρωτάθλημα του 1ου Ομίλου της Β' Κατηγορίας Ε.Σ.Κ.Α. επιζητώντας την άνοδο απέναντι σε 12 αντιπάλους. Μετά την ολοκλήρωση της κανονικής περιόδου η Φ.Ε.Α. βρέθηκε στην 5η θέση του βαθμολογικού πίνακα με 13 νίκες και 11 ήττες. Ο Πρωταθλητής Απόλλων Αθηνών κέρδισε απευθείας την άνοδο, ωστόσο οι ομάδες των θέσεων 2 έως 5 αναμετρήθηκαν μεταξύ τους σε διαδικασία Play-offs. Η Φ.Ε.Α. διασταυρώθηκε με την Ολυμπιάδα Παπάγου, η οποία είχε κατάλάβει τη 2η θέση. Η Ολυμπιάδα μετέφερε ήδη δύο νίκες από την κανονική περίοδο απέναντι στη Φ.Ε.Α. και χρειαζόταν μία ακόμη. Την πέτυχε άμεσα με σκορ 73-71 αφήνοντας τη Φ.Ε.Α. εκτός Τελικών.

#### Πορεία επιστροφής στη Γ' Εθνική (2013-2015)

Τη χρονιά 2013-14 - πάντα στα πλαίσια του 1ου Ομίλου της Β' Κατηγορίας - η Φ.Ε.Α. έδειξε πολύ καλό αγωνιστικό πρόσωπο διεκδικώντας δυναμικά το Πρωτάθλημα. Μια αγωνιστική πριν το τέλος, όμως, της κανονικής περιόδου γκρεμίστηκε από την κορυφή με αποτέλεσμα να τερματίσει στη 2η θέση. Έχοντας πετύχει 23 νίκες και 3 ήττες απέναντι σε 13 αντιπάλους, ισοβάθμισε με τον πρωτοπόρο Τρίτωνα Σεπολίων, ωστόσο τοποθετήθηκε χαμηλότερά του βάσει των επόμενων κριτηρίων κατάταξης. Παρά την ατυχία της η Φ.Ε.Α. διεκδίκησε την άνοδο μέσω διαδικασίας Play-offs αντιμετωπίζοντας στη σειρά των Ημιτελικών τον Άγιο Θωμά απέναντι στον οποίο μετέφερε μία ήττα και μία νίκη από την κανονική περίοδο. Στο πρώτο μεταξύ τους παιχνίδι η Φ.Ε.Α. κέρδισε εντός έδρας με σκορ 78-74, παίρνοντας το πλεονέκτημα. Στο δεύτερο παιχνίδι η ομάδα της Νέας Φιλαδέλφειας επικράτησε ξανά με το οριακό 70-71 κι έτσι πέρασε στους Τελικούς. Εκεί βρέθηκε αντιμέτωπη με τον Αίολο-Ταύρο 2006 με τη σειρά να ξεκινάει από το 1-1 εφόσον στην κανονική περίοδο ο Αίολος-Ταύρος είχε νικήσει εύκολα στην έδρα του με 70-55 και η Φ.Ε.Α. είχε ανταποδώσει με 57-43 στο δικό της γήπεδο. Οι δύο ομάδες εξάντλησαν τη σειρά εφόσον χρειάστηκαν τρία παιχνίδια για να αποφασιστεί η ομάδα που θα ανέβαινε στην Α' Κατηγορία: αρχικά η Φ.Ε.Α. πήρε το προβάδισμα με σκορ 74-56, αλλά στη συνέχεια ο Αίολος-Ταύρος ισοφάρισε αποφασιστικά με σκορ 77-71. Στον τελευταίο αγώνα η Φ.Ε.Α. έγινε τελικά η δεύτερη ομάδα από τον Όμιλό της που εξασφάλισε την άνοδό της στην Α' Κατηγορία, νικώντας τον Αίολο-Ταύρο με σκορ 77-64. Την ίδια χρονιά, στο Κύπελλο Ανδρών της Ε.Σ.Κ.Α. η Φ.Ε.Α. γνώρισε την ήττα στη Γ' Φάση από το Νικηφόρο με σκορ 50-73, με αποτέλεσμα να αποκλειστεί από τη συνέχεια της διοργάνωσης.

Την αγωνιστική περίοδο 2014-15 η ομάδα της Νέας Φιλαδέλφειας αγωνίστηκε στο Πρωτάθλημα της Α' Κατηγορίας Ε.Σ.Κ.Α. σε μοναδικό όμιλο τον οποίο συνέθεσαν 14 ομάδες. Ο απολογισμός της κανονικής περιόδου ήταν 16 νίκες και 10 ήττες για την ομάδα, η οποία τοποθετήθηκε στην 3η θέση της βαθμολογικής κατάταξης, μια πολύ καλή επίδοση για ομάδα που μόλις ανέβηκε στην κατηγορία. Βάσει προκήρυξης, οι ομάδες που κατέλαβαν τις θέσεις 2 έως 5 διαγωνίστηκαν μεταξύ τους σε διαδικασία Play-offs με έπαθλο την άνοδο στη Γ' Εθνική Κατηγορία. Σε πρώτη φάση η Φ.Ε.Α. διασταρώθηκε με τον 4ο Άρη Πετρούπολης. Οι δύο ομάδες μετέφεραν μία νίκη έκαστη από την κανονική περίοδο (αξιοσημείωτα εκτός έδρας) και χρειάζονταν άλλες δύο για να περάσουν στους Τελικούς. Η Φ.Ε.Α. αναδείχθηκε νικήτρια στο πρώτο παιχνίδι με σκορ 71-59, επίτευγμα που επανέλαβε και στο δεύτερο με σκορ 74-83 εκτός έδρας αυτή τη φορά. Με τον τρόπο αυτό πέρασε στη σειρά των Τελικών. Επόμενος αντίπαλος της Φ.Ε.Α. ήταν ο Απόλλων Αθηνών με τον οποίο επίσης μοιραζόταν μία νίκη και μια ήττη από την κανονική περίοδο. Δύο διαδοχικές ήττες (89-68, 45-62) στέρησαν την άνοδο στη Φ.Ε.Α. που, ωστόσο, παρέμενε πρώτη επιλαχούσα σε περίπτωση ανακατατάξεων. Η ίδια η παραμονή στην Α' Κατηγορία ήταν άθλος για την ομάδα, αφενός γιατί υποβιβάστηκαν 8 από τις 14 ομάδες, αφετέρου γιατί λόγω διάφορων προβλημάτων η χρονιά έκλεισε με εφτά άνδρες και τέσσερις εφήβους. Τελικά στις αρχές Ιουνίου του 2015 η Φ.Ε.Α. εκμεταλλέυτηκε πράγματι την πρόσκληση της Ε.Ο.Κ. για άνοδο. Προπονητής των δύο επιτυχημένων προηγούμενων ετών ήταν ο Κυριάκος Κοσμίδης που είχε στο παρελθόν εργαστεί στο γυναικείο τμήμα.

### Προπονητές

* Αλέξης Καρατζάς
* Μάνος Δεσποτακης
* Κυριάκος Κοσμίδης

### Αγωνιστική περίοδος 2015-2016

Κατά την αγωνιστική περίοδο 2015-16, η Φ.Ε.Α. Ν. Φιλαδέλφειας / Ν. Χαλκηδόνας λαμβάνει μέρος στο Πρωτάθλημα της Γ' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και ειδικότερα στον 1ο Όμιλο Νότου.

Έδρα του συλλόγου είναι το Κλειστό Γυμναστήριο Νέας Φιλαδέλφειας χωρητικότητας 400 θεατών. Πρόεδρος του διοικητικού συμβουλίου είναι ο Γιάννης Μητρόπουλος. Καθήκοντα πρώτου προπονητή διατηρεί ο Κυριάκος Κοσμίδης με συνεργάτη το Γιώργο Τσούφη.

Τμήμα γυναικείας καλαθοσφαίρισης
--------------------------------

### Ιστορική αναδρομή

#### Πρώτη θητεία στην Α2 Εθνική (2005-2008)

Κατά την αγωνιστική περίοδο 2004-05, οπότε και η ομάδα αγωνιζόταν ακόμη με την επωνυμία Φ.Ε. Άτταλος, η κατάληψη της κορυφής του βαθμολογικού πίνακα της Α' Κατηγορίας Γυναικών της Ε.Σ.Κ.Α. την οδήγησε στα εθνικά πρωταθλήματα. Προπονητής την περίοδο αυτή ήταν ο Κυριάκος Κοσμίδης.

Πραγματοποιώντας το ντεμπούτο της στην Α2 Εθνική Κατηγορία την περίοδο 2005-06 κατέλαβε την 9η θέση στον τελικό βαθμολογικό πίνακα. Την επόμενη χρονιά, 2006-07, σκαρφάλωσε στην 5η θέση με συγκομιδή 18 νίκες και 8 ήττες.

Έχοντας πλέον αλλάξει το όνομά του σε Φ.Ε.Α. ο σύλλογος τερμάτισε την περίοδο 2007-08 3ος στο Πρωτάθλημα πιστοποιώντας την καλή του αγωνιστική κατάσταση. Εν τέλει, τη χρονιά 2008-09 κατέκτησε με 22 νίκες και 4 ήττες την κορυφή του Ομίλου Νότου, λαμβάνοντας το εισιτήριο για την Α1 Εθνική Κατηγορία. Την ίδια χρονιά, στα πλαίσια του θεσμού του Κυπέλλου Ελλάδος έφτασε μέχρι τη Δ' Φάση, όπου αποκλείστηκε από τον Άρη Χολαργού με σκορ 51-76.

#### Περίοδος μέγιστης ακμής (2009-2012)

Κατά την αγωνιστική περίοδο 2009-10 η Φ.Ε.Α. έλαβε μέρος για πρώτη φορά στην ιστορία της στο πρωτάθλημα της Α1 Εθνικής Κατηγορίας. Στις πρώτες αγωνιστικές καθήκοντα προπονητή διατηρούσε ο Μάριος Δεσποτάκης με συνεργάτη το Γιάννη Λιαπάκη. Στις αρχές Δεκεμβρίου το συμβόλαιο αμφότερων διακόπηκε, για να αντικατασταθούν από τον Κυριάκο Κοσμίδη που επέστρεψε στο σύλλογο. Μετά την ολοκλήρωση των αγωνιστικών της υποχρεώσεων, η Φ.Ε.Α. βρέθηκε στην 8η θέση της τελικής βαθμολογίας, εξασφαλίζοντας την παραμονή της στην κατηγορία και για την επόμενη χρονιά.

Ένα πολύ σημαντικό σημείο στην ιστορία της Φ.Ε.Α. ήταν η συμμετοχή της στο Μεγάλο Τελικό του Κυπέλλου Ελλάδος τη χρονιά αυτή. Το Final-4 διεξήχθη στις 17 και 18 Απριλίου 2010 στη Βέροια. Στον ημιτελικό η ομάδα της Νέας Φιλαδέλφειας νίκησε τον Πανιώνιο Σμύρνης με σκορ 58-66, περνώντας επιτυχώς στον Τελικό. Εντούτοις εκεί υπέστη συντριπτική ήττα με σκορ 87-39 από τον Αθηναϊκό, χρονιά κατά την οποία η ομάδα του Βύρωνα κατέκτησε Triple Crown. Παρά την ήττα της η Φ.Ε.Α. δέχθηκε συγχαρητήρια επιστολή από το Σ.Ε.Π.Κ. για την επιτυχημένη της πορεία και επειδή, αν και νεοφώτιστη, κατάφερε να χρισθεί φιναλίστ στο Κύπελλο.

Η αγωνιστική περίοδος 2010-11 υπήρξε η πιο επιτυχημένη αγωνιστικά στην ιστορία του συλλόγου, καθώς κατέλαβε την 3η θέση στην Α1 Εθνική κατά την κανονική περίοδο του πρωταθλήματος και τη 2η μετά τη διαδικασία των play-off. Στους τελικούς αντιμετώπισε την ομάδα του Αθηναϊκού, χάνοντας το τρόπαιο με τρεις συνεχόμενες ήττες. Στο Κύπελλο δεν επανέλαβε την επιτυχία της περασμένης χρονιάς, καθώς αποκλείστηκε στη «Φάση των 16», γνωρίζοντας την ήττα από τον Απόλλωνα Πτολεμαΐδας με 69-67 στο Κλειστό της Νέας Φιλαδέλφειας.

Την αγωνιστική περίοδο, 2011-12, η ομάδα αντιμετώπισε πολύ σοβαρά οικονομικά προβλήματα, με τις αθλήτριες να πραγματοποιούν αποχή από τις προπονήσεις για κάποιο διάστημα. Η κατάσταση είχε αντίκτυπο και στην αγωνιστική εικόνα της ομάδας, η οποία ολοκλήρωσε τη χρονιά στη 10η θέση, μπαίνοντας στη διαδικασία των πλέι-άουτ με αντίπαλο τον ΠΑΟΚ Εν τέλει υποβιβάστηκε στην Α2 Εθνική, με το σύνολο των καλαθοσφαιριστριών να αποχωρούν από το σύλλογο. Παράλληλα ανακοινώθηκε η απόσυρση της Φ.Ε.Α. από το Κύπελλο το Φεβρουάριο του 2012.

#### Επιστροφή στην Α2 Εθνική (2012-2014)

Κάνοντας ένα νέο ξεκίνημα στην Α2 Εθνική, την περίοδο 2012-13, οπότε και οι κατηγορίες υπέστησαν αναδιαρθρώσεις, η Φ.Ε.Α. κατέλαβε στην τελική βαθμολογική κατάταξη της κανονικής περιόδου την 5η θέση. Κατάφερε να παραμείνει στην κατηγορία και την επόμενη χρονιά χάρις στον υποβιβασμό του Ολυμπιακού Βόλου από την Α1 Εθνική. Στο Κύπελλο αποκλείστηκε κατά την 3η Αγωνιστική της Α' Φάσης, γνωρίζοντας την ήττα από τον Σπόρτιγκ Αθηνών με 63-62.

Κατά την αγωνιστική περίοδο, 2013-14, η Φ.Ε.Α. Ν. Φιλαδέλφειας / Ν. Χαλκηδόνας διαγωνίστηκε στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει 17 νίκες και 5 ήττες και χάνοντας μόλις ένα παιχνίδι στο δεύτερο γύρο, κατέλαβε την 3η θέση του τελικού βαθμολογικού πίνακα, εξασφαλίζοντας χωρίς προβλήματα την παραμονή της στην κατηγορία.

Στα πλαίσια του θεσμού του Κυπέλλου Ελλάδος η ομάδα γνώρισε την ήττα στην 2η Αγωνιστική της Α' Φάσης από τον Ηρόδοτο με σκορ 59-65, με αποτέλεσμα να αποκλειστεί από τη συνέχεια της διοργάνωσης.

#### Διαφαινόμενη απορρόφηση από την Α.Ε.Κ. και διάλυση

Το καλοκαίρι του 2013 η διοίκηση του συλλόγου δημοσιοποίησε επαφές της με την ερασιτεχνική ΑΕΚ με τη σκέψη να αναδημιουργηθεί το τμήμα γυναικείας καλαθοσφαίρισης των «κιτρινόμαυρων» και να πάρει τη θέση της Φ.Ε.Α. στην Α2 Εθνική κατόπιν απορρόφησης/συγχώνευσης.

Η γυναικεία ομάδα έχει διαλυθεί.

### Διακεκριμένες καλαθοσφαιρίστριες

|  |  |  |
| --- | --- | --- |
| * Αργυρώ Βαλαντάση-Κανέλλου
* Ελένη Βασιλείου
* Βίκυ Βολωνάκη
* Σόνια Δάφκου
* Κατερίνα Δελή
* Μαρία Κόρμπου
* Σοφία Κυριακοπούλου
* Ειρήνη Μητροπούλου
 | * Νένα Νικολαΐδου
* Ναταλί Πλούμπη
* Αυγουστίνα Ρούσσου
* Κατερίνα Σερέτη
* Αλεξία Σπίνου
* Εβίνα Σταμάτη
* Βασιλική Τζήμου
* Τάνια Χαλιβέρα
 | * Κέιτι Γκερλντς
* Κρίσταλ Έλις
* Κάρι Κοχ
* Λατόγια Ντέιβις
* Νάντια Πάρκερ
* Μέρι Ρέντζμπερι
* Τζοάννα Σόλβερσον
* Μπρίτνεϊ Τζόουνς
* Ραντί Χένρι
 |

### Προπονητές

* Κυριάκος Κοσμίδης (2004 - 2008)
* Μάνος Δεσποτάκης (2008 - Δεκέμβριος 2009)
* Κυριάκος Κοσμίδης (Δεκέμβριος 2009 - Νοέμβριος 2010)
* Ελένη Καπογιάννη
* Τάκης Κωστόπουλος
* Άγγελος Τσίκληρας

Σημειώσεις
----------

1. 1 2    

Κόκκινο & Λευκό            
  

Κίτρινο & Μαύρο

Παραπομπές
----------

1. 1 2  «Ιστορία», πληροφορίες στον (ανενεργό σήμερα) επίσημο ιστότοπο του συλλόγου.
2. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Νότου) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Έπεσε η αυλαία στην Α' Ανδρών»[*νεκρός σύνδεσμος*], άρθρο στον ιστότοπο Sport24.gr, 22 Μαΐου 2007.
5. ↑  «Τέλος ο Δεσποτάκης από τη ΦΕΑ»[*νεκρός σύνδεσμος*], άρθρο στον ιστότοπο Sport24.gr, 9 Δεκεμβρίου 2009.
6. ↑  «Τέλος ο Δεσποτάκης από τη ΦΕΑ», άρθρο στον ιστότοπο Gazzetta.gr, 9 Δεκεμβρίου 2009.
7. ↑  «Ο Καρατζάς στη ΦΕΑ» Αρχειοθετήθηκε 2016-03-05 στο Wayback Machine. άρθρο στον ιστότοπο BasketBlog.gr, 27 Νοεμβρίου 2009.
8. ↑  «Τελική Επίσημη Βαθμολογία – 26η Αγωνιστική - Πρωτάθλημα ΕΣΚΑ Β' Ανδρών 2ος Όμιλος - 2011-2012», πληροφορίες στον (παλαιότερο) επίσημο ιστότοπο του Α.Σ. Ολυμπιάς Παπάγου.
9. 1 2 3  «Β’ ΕΣΚΑ (1ος όμιλος) – 26η αγωνιστική… Προβάδισμα για την Παλατιανή», άρθρο στον ιστότοπο InfoBasket.gr, 26 Απριλίου 2013.
10. 1 2 3  «Β’ ΕΣΚΑ (πλέι οφ): Το Κουκάκι άλωσε την Παλατιανή!», άρθρο στον ιστότοπο InfoBasket.gr, 17 Μαΐου 2013.
11. 1 2 3  «Β" ΕΣΚΑ (1ος όμιλος) – 26η αγωνιστική… Η πιο «γλυκιά» ήττα!», άρθρο στον ιστότοπο InfoBasket.gr, 18 Απριλίου 2014.
12. ↑  «Β" ΕΣΚΑ (1ος όμιλος) – Προβάδισμα για Αίολο Ταύρο και ΦΕΑ», άρθρο στον ιστότοπο InfoBasket.gr, 28 Απριλίου 2014.
13. ↑  «Β΄ ΕΣΚΑ 1ος Όμιλος: Στον τελικό η ΦΕΑ ΝΦ-ΝΧ 71-70 στο Γουδή» Αρχειοθετήθηκε 2014-05-08 στο Wayback Machine. άρθρο στον ιστότοπο SportsHero.gr, 6 Μαΐου 2014.
14. ↑  «Β" ΕΣΚΑ (1ος όμιλος): Πέρασε η ΦΕΑ», άρθρο στον ιστότοπο InfoBasket.gr, 6 Μαΐου 2014.
15. ↑  «Αποτελέσματα πλέι οφ», άρθρο στον ιστότοπο EBasket.gr, 9 Μαΐου 2014.
16. ↑  «1ος Όμιλος: Μια ανάσα από την άνοδο η ΦΕΑ ΝΦ-ΝΧ» Αρχειοθετήθηκε 2016-03-05 στο Wayback Machine. άρθρο στον ιστότοπο SuperBasket.gr, 8 Μαΐου 2014.
17. ↑  «Β ΕΣΚΑ: Στο 2-2 Αίολος Ταύρου και ΦΕΑ ΝΦ-ΝΧ» Αρχειοθετήθηκε 2016-03-04 στο Wayback Machine. άρθρο στον ιστότοπο Basket247.gr, 13 Μαΐου 2014.
18. ↑  «Β" ΕΣΚΑ (1ος όμιλος): Ανέβηκε η ΦΕΑ ΝΦ/ΝΧ», άρθρο στον ιστότοπο InfoBasket.gr, 16 Μαΐου 2014.
19. ↑  «Β1 Ανδρών: Ανέβηκε η ΦΕΑ ΝΦ-ΝΧ», άρθρο στον επίσημο ιστότοπο της Ε.Σ.Κ.Α. 15 Μαΐου 2014.
20. ↑  «Κύπελλο Ανδρών 2013-14 Γ' Φάση» Αρχειοθετήθηκε 2013-12-21 στο Wayback Machine. πληροφορίες στον επίσημο ιστότοπο της Ε.Σ.Κ.Α.
21. ↑  «Α΄ΕΣΚΑ – 26η αγωνιστική… Νίκη παραμονής για Αρη Πετρ.», άρθρο στον ιστότοπο InfoBasket.gr, 4 Μαΐου 2015.
22. ↑  «Στον τελικό των πλέι οφ της Α' ΕΣΚΑ ο Απόλλων» Αρχειοθετήθηκε 2015-09-23 στο Wayback Machine. άρθρο στον ιστότοπο InfoBasket.gr, 12 Μαΐου 2015.
23. ↑  «A΄ΕΣΚΑ – Στον τελικό η ΦΕΑ», άρθρο στον ιστότοπο InfoBasket.gr, 15 Μαΐου 2015.
24. ↑  «Στους τελικούς με Απόλλωνα η ΦΕΑ» Αρχειοθετήθηκε 2015-05-16 στο Wayback Machine. 14 Μαΐου 2015.
25. ↑  «Α' ΕΣΚΑ: Μια ανάσα από την άνοδο ο Απόλλωνας!», άρθρο στον ιστότοπο BasketBlog.gr, 19 Μαΐου 2015.
26. ↑  «Α΄ΕΣΚΑ – Στη Γ΄εθνική ο Απόλλων», άρθρο στον ιστότοπο InfoBasket.gr, 22 Μαΐου 2015.
27. 1 2 3 4  «Από την παραμονή, στη Γ' Εθνική η ΦΕΑ», άρθρο στον ιστότοπο Sport24.gr, 3 Ιουνίου 2015.
28. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
29. ↑  «Ανέλαβε τη ΦΕΑ ο Κοσμίδης», άρθρο στον ιστότοπο Sport24.gr, 11 Δεκεμβρίου 2009.
30. ↑  «Πρωταθλητές Α2 Εθνικής Κατηγορίας Γυναικών» Αρχειοθετήθηκε 2014-03-08 στο Wayback Machine. πληροφορίες στον επίσημο ιστότοπο της Ε.Ο.Κ.
31. ↑  «Αποτελέσματα Α2 Νότου: Πρωταθλήτρια η ΦΕΑ! Ήττα για τα Χανιά»[*νεκρός σύνδεσμος*], άρθρο στον ιστότοπο WePlayBall.gr, 12 Απριλίου 2009.
32. ↑  «Με άνεση ο Άρης Χολαργού», άρθρο στον ιστότοπο του NovaΣΠΟΡ FM, 15 Οκτωβρίου 2008.
33. ↑  «Πρόκριση για τον Αρη Χολαργού»[*νεκρός σύνδεσμος*], άρθρο στον ιστότοπο SentraGoal.gr, 15 Οκτωβρίου 2008.
34. ↑  «Τέλος ο Δεσποτάκης από τη ΦΕΑ», άρθρο στον ιστότοπο WePlayBall.gr, 9 Δεκεμβρίου 2009.
35. ↑  «Νέος προπονητής στην ΦΕΑ ο...παλιός Κυριάκος Κοσμίδης!», άρθρο στον ιστότοπο WePlayBall.gr, 10 Δεκεμβρίου 2009.
36. ↑  «Πρόγραμμα & Βαθμολογία Α1 Εθνικής Κατηγορίας Γυναικών 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
37. ↑  «Στον τελικό η ΦΕΑ Ν.Φ./Ν.Χ.», άρθρο στον ιστότοπο Gazzetta.gr, 17 Απριλίου 2010.
38. ↑  «Αθηναϊκός και ΦΕΑ στον τελικό»[*νεκρός σύνδεσμος*], άρθρο στον ιστότοπο BasketNet.gr, 17 Απριλίου 2010.
39. ↑  «Triple crown για τον Αθηναϊκό»[*νεκρός σύνδεσμος*], άρθρο στον ιστότοπο Sport24.gr, 18 Απριλίου 2010.
40. ↑  «Final-4 Κυπέλλου: Δεν παίζεται ο Αθηναϊκός!», άρθρο στον ιστότοπο WePlayBall.gr, 18 Απριλίου 2010.
41. ↑  «Συγχαρητήρια σε Αθηναϊκό και ΦΕΑ», ανάρτηση στον επίσημο ιστότοπο του Σ.Ε.Π.Κ. 19 Απριλίου 2010.
42. ↑  «Α1 Play off: Στον τελικό η ΦΕΑ!»[*νεκρός σύνδεσμος*], άρθρο στον ιστότοπο WePlayBall.gr, 8 Μαΐου 2011.
43. ↑  «Αποτελέσματα Τελικών Α1: Δυναστεία Αθηναϊκού!»[*νεκρός σύνδεσμος*], άρθρο στον ιστότοπο WePlayBall.gr, 12 Μαΐου 2011.
44. ↑  «ΦΕΑ – Απόλλων Πτολεμαΐδας 67-69»[*νεκρός σύνδεσμος*], άρθρο στον ιστότοπο GrBasket.gr, 20 Οκτωβρίου 2010.
45. ↑  «Αποχή στη ΦΕΑ», άρθρο στον ιστότοπο του NovaΣΠΟΡ FM, 9 Φεβρουαρίου 2012.
46. ↑  «ΦΕΑ: "Ανοχή τέλος! Δεν κατεβαίνουμε να παίξουμε"»[*νεκρός σύνδεσμος*], άρθρο στον ιστότοπο SuperBasket.gr, 9 Φεβρουαρίου 2012.
47. ↑  «Αντίπαλος στα πλέι άουτ η ΦΕΑ» Αρχειοθετήθηκε 2012-05-04 στο Wayback Machine. άρθρο στον ιστότοπο OlaPAOK.gr, 31 Μαρτίου 2012.
48. ↑  «Αποτελέσματα Πλέι Άουτ Α1: Σώθηκε ο ΠΑΟΚ, ισοφάρισε η Καλαμαριά!», άρθρο στον ιστότοπο WePlayBall.gr, 8 Απριλίου 2012.
49. ↑  «Αποσύρθηκε απ' το Κύπελλο η ΦΕΑ»[*νεκρός σύνδεσμος*], άρθρο στον ιστότοπο BasketNet.gr, 2 Φεβρουαρίου 2012.
50. ↑  «Έπεσε στα τοπικά η Αγία, σώθηκε η ΦΕΑ, αγωνία για Άμιλλα και Σπόρτιγκ!», άρθρο στον ιστότοπο WePlayBall.gr, 8 Απριλίου 2013.
51. ↑  «Κύπελλο Ελλάδας Γυναικών: Στην παράταση ο Σπόρτιγκ», άρθρο στον ιστότοπο OnSports.gr, 26 Σεπτεμβρίου 2012.
52. ↑  «Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014.
53. ↑  «Μεγάλη πρόκριση του Ηρόδοτου στην Ν. Φιλαδέλφεια 65-59 την ΦΕΑ» Αρχειοθετήθηκε 2013-10-01 στο Wayback Machine. άρθρο στον ιστότοπο SportsHero.gr, 29 Σεπτεμβρίου 2013.
54. ↑  «Του χρόνου ΦΕΑ - ΑΕΚ», άρθρο στον ιστότοπο BasketBlog.gr, 6 Ιουλίου 2013.
55. ↑  Τσουμπρής, Κώστας. «Πίσω στις εθνικές κατηγορίες η ΦΕΑ! (pic)». *Fosonline.gr*. Ανακτήθηκε στις 18 Ιουνίου 2022.

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Ανδρών 2023-2024 |
| --- |
|  |
| 0 | 
* Αίας Ευόσμου
* Αμύντας Υμηττού
* Δόξα Λευκάδας
* Ελευθερούπολη
* Ερμής Σχηματαρίου
* Έσπερος Λαμίας
* Ηρακλής Θεσσαλονίκης
* Κόροιβος Αμαλιάδας
* Μεγαρίδα
* Μίλων Νέας Σμύρνης
* Μύκονος
* Πανερυθραϊκός
* Πανιώνιος Νέας Σμύρνης
* Παπάγου
* Χαρίλαος Τρικούπης Μεσολογγίου
* Ψυχικό
 |  |

 |